ფესახი

ფესახი (ივრითი, იდიში: ) ანუ მარგ. დო ქორთ. პასექი — უდიდაში ურიული დო სამარიული დღახუ, ნამუთ ეიშანუაფუ ირწანას ურიული კალენდარიშ ნისანიშ თუთაშ  მა-15 დღაშე 21-ა (22-ა) დღაშამო. დღახუშ თარიღი თეხანური საირქიანო კალენდარით მაყარაფე რე დო მელახის ვარდა პირელს ეიშანუაფუ. ფესახი რე ართ-ართი სუმი პილიგრიმული დღახუ. თინა მიენძღვიებუ ღორონთიშით ურიეფიშ გიშარსხებას ეგვიპტარეფიშ ჭკორალაშე, მაართახელი ლულუეფიშ გინოსქილადას (ნამუეჷთ წჷმი უწორუანდჷ ღორონთიშ რისხვა ეგვიპტარეფშო) დო ანტიკური ევიპტეშე ურიეფიშ გიშულას. ოღორონთე დღახუს  (ისრაელს შქვითი დო ისრაელიშ გალე ბრუო დღაშ გოძვენას) ურიეფი იპიჩუანა ხიკალი ქობალიშ კვარითჯვეში აპიანე, ლევიანნი 23:5-6 - მაართა თუთას, თუთაშ მავითოჟირა დღას ღორონთიშ პასექი რე. კინ თე თუთაშ მავითოხუთა დღას ოღორონთე ხოზოკვარიშ დღახუ რე. შკვით დღას კვარეფი ჭკომით. რიცხუეფი 28:17 - თე თუთაშ მავითოცუთა დღას დღახუ რე: შკვით დღას კვარეფი ჭკომით ოკო. რიცხუეფი 33:3 - რამზესშე მიდეშარუეს მაართა თუთაშ მავითოხუთა დღას; პასექიშ მაჟირა დღას მიდართეს ისრაელიანეფქ მეთინილო ედომუშამი ეგვიპტეშ თოლიშ წოხოლე..
თაშნეშე ქოძირით

 ურიული დღახუეფი (2000-2050)
 ურიული დღახუეფი

სქოლიო

კატეგორია:ურიული დღახუეფი